Source: http://www.zilina.sk/statut/
Timestamp: 2018-12-11 12:34:49+00:00
Document Index: 5847866

Matched Legal Cases: ['§ 11', '§ 24', '§ 3', '§ 11', '§ 24', '§ 11']

Štatút mesta Žilina - zilina.sk
ÚvodMestoZákladné dokumentyŠtatút mesta Žilina
FAJN ART 2 Rosenfeldov palác (09:00-16:00)
FRANCÚZSKA GUAYANA A OSTROV MAYOTTE Makovického dom, Žilina (16:30)
VZN č. 07/2010 (Formát PDF)
VZN č. 01/2011 (Formát PDF)
VZN č. 17/2017 (Formát PDF)
VZN č. 10/2018 (Formát PDF)
Mestské zastupiteľstvo v Žiline podľa § 11 ods. 4 písm. k) a § 24 ods. 1 písm. c) zákona č. 369/1990 Zb. o obecnom zriadení v znení neskorších predpisov (ďalej len „zákon“) schvaľuje tento
ako Všeobecne záväzné nariadenie č. 7/2010
1.	Štatút mesta upravuje vnútornú organizáciu mestskej samosprávy, štruktúru, usporiadanie, právomoci, vzájomné vzťahy a hlavné úlohy orgánov a organizačných jednotiek mesta, vymedzuje územie mesta a mestské časti, stanovuje druhy ocenení mesta a spôsob ich udeľovania.
2.	Štatút mesta neupravuje postavenie, pôsobnosť mesta, orgánov mestskej samosprávy ako i práva a povinnosti obyvateľov mesta, ktoré sú taxatívne upravené, ustanovené a vymedzené zákonom.
Štatút mesta a súvisiace normy
Štatút mesta Žilina je základný normatívno-právny a organizačný predpis mesta.
Súvisiacimi normami sú:
- Rokovací poriadok Mestského zastupiteľstva v Žiline,
- Rokovací poriadok Mestskej rady v Žiline,
- Rokovací poriadok komisií Mestského zastupiteľstva v Žiline,
- Rokovací poriadok výborov v mestských častiach mesta Žilina.
ZÁKLADNÉ POJMY, ZÁSADY RIADENIA A SPOLUPRÁCE
Systém riadenia a základné zásady riadenia
Obyvatelia mesta a ich účasť na samospráve mesta
Pojem obyvateľa mesta a formy jeho účasti na samospráve mesta stanovuje § 3 Zákona.
Legislatívna a normatívna právomoc mesta
Obsah, použitie a spôsob prijímania uznesení mestského zastupiteľstva a všeobecne záväzných nariadení upravuje zákon a Rokovací poriadok Mestského zastupiteľstva v Žiline.
Primátor mesta vydáva v oblasti svojej pôsobnosti pracovný poriadok, organizačný poriadok mestského úradu, poriadok odmeňovania zamestnancov mesta, zásady, smernice a príkazy, ktoré sú záväzné podľa určenia a štruktúry riadiacich vzťahov a rozhodnutia.
Prednosta mestského úradu vydáva zásady, smernice a príkazy, ktoré určujú spôsob správania sa všetkých organizačných útvarov Mestského úradu v Žiline (ďalej len „mestský úrad“).
Vedúci (riaditelia) zriadených organizácií a vedúci zamestnanci organizačných útvarov mestského úradu sú kompetentní vydávať pokyny a inštrukcie pre oblasť svojej pôsobnosti a podriadenú časť organizačnej štruktúry.
Povinnosti v organizačných vzťahoch
Povinnosti predstaviteľa mesta, vedúcich (riaditeľov) a vedúcich zamestnancov Predstaviteľ mesta, vedúci (riaditelia) a vedúci zamestnanci sú povinní sústavne dbať o optimalizáciu organizácie práce a riadenia v oblasti svojej pôsobnosti. Za tým účelom sledujú uplatnenie a vykonávanie platných právnych predpisov, všeobecne záväzných nariadení, uznesení mestského zastupiteľstva a organizačných noriem, analyzujú zistený stav, prijímajú a starostlivo hodnotia podnety týkajúce sa organizácie práce a riadenia a operatívne prijímajú opatrenia na ich optimalizáciu.
Zamestnanci majú povinnosť rešpektovať platný systém organizácie a riadenia a bezodkladne upozorňovať na prípadné nedostatky organizačného charakteru, najmä na prípady kompetenčných konfliktov.
Orgány mestskej samosprávy
Postavenie a pôsobnosť mestského zastupiteľstva upravuje § 11 v nadväznosti na § 24 ods. 1 zákona. Veci vyhradené mestskému zastupiteľstvu upravuje § 11 ods. 4 zákona.
Mesto Žilina vedie svoju kroniku.
Zápisy do kroniky sa vykonávajú v pravidelných jednoročných intervaloch, dokumentujú spoločensko-politický a hospodársky vývoj mesta a sú bezprostredným a hodnoverným svedectvom o dobe a ľuďoch, ktorí zveľaďujú spoločenstvo mesta. Súčasťou kroniky je aj sprievodná dokumentácia (fotografie, dokumenty, videozáznamy, zvukové snímky a pod.).
Štatút mesta, jeho zmeny a doplnky schvaľuje mestské zastupiteľstvo ako všeobecne záväzné naradenie mesta Žilina č. 7/2010.
Tento štatút bol schválený na zasadnutí Mestského zastupiteľstva v Žiline dňa 28.06.2010 a nadobúda účinnosť dňom 23.07.2010.
Týmto Štatútom sa ruší Štatút mesta Žilina zo dňa 26.01.2009 účinný k 01.03.2009 v znení neskorších zmien a doplnkov.